( 1 ) Az 1., a 8. és a 20. sz. ENSZ-előírások a járművek EU-típusjóváhagyására nem vonatkoznak. ( 2 ) A jármű-stabilitási funkció beépítése az ENSZ-előírások alapján kötelező. E beépítés az N1 kategóriájú járművekben is kötelező. ( 3 ) Amennyiben a járműgyártó nyilatkozata szerint egy jármű teher vontatására alkalmas (az (EU) 2018/858 rendelet 24. cikkének (1) bekezdésben említett adatközlő lap 2.11.5. pontja), és a megfelelő, az adott gépjárműtípusra felszerelt vagy nem felszerelt mechanikus vonószerkezet valamilyen része (részlegesen) eltakarhatja a világítóelemeket és/vagy a hátsó rendszámtábla felszerelésének helyét és rögzítőeszközét, a következők alkalmazandók:

— a gépjármű használati útmutatója (pl. a gépjármű kézikönyve) világosan előírja, hogy nem engedélyezett olyan mechanikus vonószerkezet felszerelése, amelyet nem lehet könnyen eltávolítani vagy áthelyezni; — az útmutató azt is világosan előírja, hogy a felszerelt mechanikus vonószerkezetnek mindig eltávolíthatónak vagy áthelyezhetőnek kell lennie, ha nincs használatban; valamint — az 55. sz. ENSZ-előírás szerinti járműrendszer-típusjóváhagyás esetén biztosítani kell, hogy az eltávolításra, áthelyezésre és/vagy alternatív helyszínre vonatkozó rendelkezéseket a világítóberendezés, valamint a hátsó rendszámtábla felszerelésének helye és rögzítőeszköze tekintetében is teljes mértékben teljesítsék. ( 4 ) Csak sebességkorlátozó készülékekre és ezeknek az M2, M3, N2 és N3 kategóriájú járművekbe való kötelező beszerelésére vonatkozik. ( 5 ) Az M1 és az N1 kategóriájú járművekbe jogosulatlan használat elleni védelemre szolgáló eszközöket, az M1 kategóriájú járművekbe pedig indításgátló rendszert kell beszerelni. ( 6 ) Lásd a II. mellékletben található táblázathoz fűzött 4 magyarázó megjegyzést. ( 7 ) Tengelyre szerelt ikerkerekekkel nem rendelkező, legfeljebb 3 500 kg legnagyobb tömegű M1 kategóriájú, illetve az N1 kategóriájú járművek. ►M5 ( 8 ) A 90. számú ENSZ-előírást kell alkalmazni a következők forgalmazása vagy forgalomba helyezése céljából:

a) új csere-fékbetétrészegységek a következő kategóriákba tartozó járműtípusokhoz: i. azok a legfeljebb 3,5 tonna össztömegű M1 vagy M2 kategóriájú járművek, valamint azok az N1, O1 és O2 kategóriájú járművek, amelyek 1998. április 7. után a 13. számú ENSZ-előírás vagy a 13-H. számú ENSZ-előírás alapján kaptak jármű-típusjóváhagyást; ii. azok a 3,5 tonnát meghaladó össztömegű M1 vagy M2 kategóriájú járművek, valamint azok az M3, N2, N3, O3 és O4 kategóriájú járművek, amelyek 2014. november 1. után a 13. számú ENSZ-előírás vagy a 13-H. számú ENSZ-előírás alapján kaptak jármű-típusjóváhagyást; b) új csereféktárcsák és cserefékdobok a következő kategóriákba tartozó járműtípusokhoz: i. a 2016. november 1. után a 13. számú ENSZ-előírás vagy a 13-H. számú ENSZ-előírás alapján kiadott jármű-típusjóváhagyással rendelkező M1 és N1 kategóriájú járművek; ii. a 2016. november 1. után a 13. számú ENSZ-előírás alapján kiadott jármű-típusjóváhagyással rendelkező O1 és O2 kategóriájú járművek; c) új csereféktárcsák esetében a 2014. november 1. után a 13. számú ENSZ-előírás alapján kiadott jármű-típusjóváhagyással rendelkező M2, M3, N2, N3, O3 és O4 kategóriájú járművek; d) új cserefékdobok esetében a 2016. november 1. után a 13. számú ENSZ-előírás alapján kiadott jármű-típusjóváhagyással rendelkező M2, M3, N2, N3, O3 és O4 kategóriájú járművek. ◄ Megjegyzések a táblázathoz A táblázatban feltüntetett módosítássorozatok az Európai Unió Hivatalos Lapjában közzétett változatot tükrözik, és nem érintik azon módosítássorozatokat, amelyeknek a velük kapcsolatos átmeneti rendelkezések alapján meg kell felelni. A táblázatban feltüntetett adott módosítássorozat után elfogadott módosítássorozatoknak való megfelelést alternatívaként el kell fogadni. A táblázatban felsorolt ENSZ-előírások vonatkozó módosítássorozatában meghatározott időpontok, amelyek az 1958. évi felülvizsgált megállapodásban részes feleknek az első nyilvántartásba vétellel, az üzembe helyezéssel, a forgalomba hozatallal, az értékesítéssel, a típusjóváhagyások elismerésével és más hasonló rendelkezésekkel kapcsolatos kötelezettségeire vonatkoznak, kötelezően alkalmazandók az (EU) 2018/858 rendelet 48. és 50. cikkének alkalmazásában, kivéve, ha e rendelet II. melléklete alternatív időpontokat határoz meg, mert ez esetben azokat kell alkalmazni. Egyes esetekben a táblázatban felsorolt ENSZ-előírások átmeneti rendelkezései olyan rendelkezést tartalmaznak, hogy egy adott időponttól kezdve az 1958. évi felülvizsgált megállapodásban részes és az adott ENSZ-előírás bizonyos módosítássorozatát alkalmazó felek a nemzeti vagy regionális típusjóváhagyás tekintetében nem kötelesek elfogadni, illetve elutasíthatják az előző módosítássorozatok szerint jóváhagyott típust, vagy hasonló szándékot és jelentést kifejező szöveget. Az ilyen rendelkezés kötelezi a nemzeti hatóságokat arra, hogy az (EU) 2018/858 rendelet 48. cikkének alkalmazásában ne tekintsék többé érvényesnek a megfelelőségi nyilatkozatokat, kivéve, ha e rendelet II. melléklete alternatív időpontokat határoz meg, mert ez esetben azokat kell alkalmazni. ►M5 Az M1 kategóriájú járművek esetében a 0. számú ENSZ-előírás (HL L 135., 2018.5.31., 1. o.) alapján kibocsátott azon univerzális nemzetközi egészjármű-típusjóváhagyás, amely magában foglalja az e mellékletben foglalt felsorolásban szereplő ENSZ-előírások alapján megadott típusjóváhagyást, egyenértékűnek tekintendő az ezen előírás alapján megadott EU-típusjóváhagyással. ◄